Guy Scott

Guy Scott (født 1944) er en zambisk politiker som var fungerende president i Zambia fra 29. oktober 2014 til 25. januar 2015, etter at president Michael Sata døde. Han var visepresident fra september 2011 til Satas død 28. oktober 2014, deretter Zambias fungerende president i nitti dager. Han hadde tidligere vært regjeringsminister.

Scott var Zambias første hvite president siden landets uavhengighet fra Storbritannia i 1964, og siden 1994 den første hvite presidenten i et afrikansk land siden Sør-Afrikas siste president under apartheid-tiden, Frederik Willem de Klerk.

Liv og virke
 Bakgrunn
Guy Scott ble født i 1944 i Nord-Rhodesia (dagens Zambia) til foreldre med britisk opphav; hans aner er skotske og engelske. Hans far, Alec Scott, var en lege som hadde emigrert til Nord-Rhodesia fra Glasgow i Skottland i 1927 for å arbeide for Cecil Rhodes' jernbaner, mens moren Grace var innvandret fra England i 1940. Scotts bror er forskeren Alexander «Sandy» Scott, som i 2014 mottok Beverton-medaljen fra Fisheries Society of the British Isles for sin fiskeriforskning. I 1950-årene var hans far parlamentsmedlem for Føderasjonen Rhodesia og Nyasaland, som representant for Lusaka. Guy Scotts senere politiske engasjement var inspirert av faren, som var en alliert med zambiske nasjonalister og hadde grunnlagt en rekke aviser som gikk inn for uavhengighet.

Scott fikk grunnskoleutdannelsen ved Springvale School og Peterhouse Boys' School, begge i Sør-Rhodesia (det senere Zimbabwe). Han fortsatte utdannelsen i England, og tok en grad i økonomi i 1965 ved Trinity Hall, del av Cambridge University.

Tidlig karriere, fortsatt utdannelse
Scott vendte så tilbake for å virke i styringsverket i det nylig uavhengige Zambia, der han arbeidet som planlegger i finansministeriet. Han vat samtidig visereredaktør av publikasjonen The Business and Economy of East and Central Africa.

I 1970 etablerte Guy Scott jordbruksprosjektet Walkover Estates, dom konsentrerte seg om prodrukter som gav særlig god økonomisk avkastning, som irrigasjonsprodusert hvete, jordbær og utenomsesongs grønnsaker. Jordbærene fra Walkover Estates ble gjerne solgt på lokale Sainsbury's-supermarkeder. Scott ble ansett som en mønstergårdbruker som talte det lokale språk og var inkluderende både i yrkeslivet og privat.

Scott dro senere tilbake til England for å fortsette sin utdannelse ved University of Sussex, der han studerte kognitive vitenskaper og kunstig intelligens, med mastergrad i 1983 og doktorat i 1986. Doktorarbeidstesen var om «Local and global interpretation of moving images». Deretter studerte han robotics ved Oxford University.

Politisk karriere
I 1990 sluttet Scott seg til partiet Movement for Multi-Party Democracy (MMD) og ble valgt til formann for dens jordbrukskomite.

Han ble innvalgt i parlamentet for valgkretsen Mpika Central i 1991, og ble deretter Zambias minister for jordbruk, mat og fiske. Han iverksatte politiske reformer og hadde ansvaret for å lose landet gjennom «århundretørken» i januar-februar 1992. Det var ingen reserver av mais i Zambia å falle tilbake på, og intet å få tak i fra det sørlige Afrika, så man måtte importere fra oversjøiske land og transportere det til Zambia på forfalne jernbanelinjer og dårlig vedlikeholdte veinett. Han var også aktivt medvirkende da landet året etter hentet seg inn med en bumper harvest i 1992–93. Men han ble likevel avskjediget av president Frederick Chiluba den 15. april 1993.Jacqueline Audrey Kalley, Elna Schoeman & Lydia Eve Andor (1999) Southern African Political History: A Chronology of Key Political Events from Independence to Mid-1997 Greenwood Publishing Group, p703

I 1996 forlot Scott MMD for å stifte Lima Party sammen med Ben Kapita, som var president for ZNFU. Han styrte sammenslåelsen av Lima Party og andre partier, som Dean Mungombas Zambia Democratic Congress, for å danne Zambia Alliance for Progress. 

I 2001, vendte han tilbake til politikken og sluttet seg til Patriotic Front, og ble innvalgt til nasjonalforsamlingen, denne gang for valgkretsen Lusaka Central i 2006.
Visepresident
Presidentvalg ble avholdt 20. september 2011, og resultatene viste at Patriotic Fronts presidentkandidat, Michael Sata, hadde beseiret MMDs Rupiah Banda med bred margin. Scott ble tatt i ed som visepresident for republikken Zambia den 29. september 2011, som den første hvite zambiske leder siden uavhengigheten.

Kort etter siterte The Guardian Scott slik: «I have long suspected Zambia is moving from a post-colonial to a cosmopolitan condition. People's minds are changing: they are no longer sitting back and dwelling on what was wrong about colonialism».Zambia's white vice-president hails 'cosmopolitan' new era, The Guardian, 4. oktober 2011 Han sa senere, da han i 2012 ble presentert for den tidligere amerikanspe president George W. Bush (som støttet forskjellige velferdsprosjekter i Zambia): «when they introduced me as Vice President, he thought they were kidding».

Fungerende president
Etter Michael Satas død 28. oktober 2014 ble Scott fungerende president for en interimperiode på kun 90 dager inntil et nyvalg kunne avvikles i henhold til artikkel 38 i Zambias grunnlov.Zambia's Guy Scott makes history as white president in sub-Saharan Africa, Faith Karimi, CNN, 29. oktober 2014.

Ettersom grunnlovens «foreldreskapsklausul» (Art. 34) fordret at begge foreldre til presidentkandidater måtte være zambiske av fødsel eller avstamning («Zambian by birth or descent»), ble Scott ansett som ikke valgbar. Den bestemmelsen var blitt til da president Frederick Chiluba ville hindre at Kenneth Kaunda – hvis far var født i det som skulle bli Malawi – fra å kunne gjenvelges til president. Men en tidligere kjennelse fra Zambias høyesterett i en lignende sak i 1998 kunne muligens ha validert ham som potensiell kandidat. Men uansett dette: Scott stilte ikke opp som presidentkandidat for sitt politiske parti, Patriotic Front.

Den 3. november 2014 avsatte Scott Edgar Lungu som generalsekretær for Patriotic Front. Men dagen etter gjeninnsatte han ham,Zambian President Guy Scott in row over Edgar Lungu sacking, BBC News, 4. november 2014. etter gateprotester i Lusaka. Den 17. desember 2014 avviste Scott oppfordinger fra regjeringsmedlemmer om å fratre som fungerende president.

Lungu vant så presidentvalget i 2015, og overtok etter Scott og ble Zambias 6. president den 25. januar 2015.Matthew Hill, "Zambian Ruling Party's Edgar Lungu Inaugurated as President", Bloomberg, 25. januar 2015.Zambia, rulers.org, lest 2020-03-23

Etter politikken
I 2019 publiserte Guy Scott Adventures in Zambian Politics: A Story in Black and White, en bok både om Zambias historie og om sin egen politiske karriere.

Guy Scott bor med sin britisk-fødte hustru, dr. Charlotte Harland Scott (gift siden 1994) i Lusaka. Scott har Parkinsons sykdom.

 Referanser 

Kategori:Zambiske politikere
Kategori:Personer fra Southern Province i Zambia